13/02/2013 | Administración LocalMunicipal
Dodro
Aprobación definitiva ordenanza número 24

Unha vez que o Pleno na sesión que tivo lugar o día 20 de xullo de 2012, adoptou o acordo provisional de aprobación da Ordenanza fiscal núm.24 pola que se regula a taxa polos servizos facultativos que se presten en obras municipais. Logo de transcorrer o prazo de exposición pública do acordo de aprobación inicial (BOP núm.246, do 27 de decembro de 2012), ao non se presentar ningunha alegación, considérase aprobado definitivamente ao abeiro do establecido no artigo 49. c) da Lei reguladora das bases de réxime local. De conformidade co previsto na lexislación vixente e para os efectos da súa entrada en vigor, publícase o seu texto íntegro. Ao abeiro das facultades concedidas polos artigos 133.2 e 142 da Constitución e polo artigo 106 da Lei 7/1985, do 2 de abril, reguladora das bases do réxime local, e, de conformidade co disposto nos artigos 15 a 19 do Real decreto lexislativo 2/2004, que aproba o Texto refundido da lei reguladora das facendas locais, este Concello establece a taxa polos servizos facultativos que se presten en obras municipais, que se rexerá pola presente ordenanza fiscal, segundo o establecido no artigo 57 do citado real decreto lexislativo. Constitúe o feito impoñible da taxa a prestación por este Concello, a través dos seus servizos técnicos propios ou concertados, da elaboración de proxectos, dirección, inspección, coordinación e prevención de obras contratadas ou adxudicadas polo Concello. Serán suxeitos pasivos da taxa que se regula nesta ordenanza, en concepto de contribuíntes, as persoas físicas e xurídicas, así como as entidades a que se refire o artigo 35.4 da Lei 58/2003, do 17 de decembro, xeral tributaria, que soliciten ou resulten beneficiadas ou afectadas pola actividade administrativa que constitúe o obxecto desta taxa. Non poderán recoñecerse outros beneficios fiscais que os expresamente previstos nas normas con rango de lei ou os derivados da aplicación de tratados internacionais, segundo o disposto no artigo 9 do Real decreto lexislativo 2/2004, do 5 de marzo, que aproba o Texto refundido da lei reguladora das facendas locais. A contía da taxa regulada por esta ordenanza será o 7% do importe do orzamento de execución material das obras, aplicando, no seu caso, o coeficiente de baixa, determinándose parcialmente en función do orzamento de execución material adxudicado de cada certificación de obra expedida. Desglose cadro: Devéngase a taxa e nace a obriga de contribuír cando se inicie a actividade municipal que constitúe o seu feito impoñible.1.- A liquidación practicarase en cada certificación expedida polo Servizo Técnico Municipal e, de ser por medios alleos, coa súa conformidade. As liquidacións da taxa aprobaranse xunto coa certificación polo órgano competente.2.-Ao proceder ao pagamento da certificación practicarase retención sobre a parte que corresponda á taxa ingresándoa no concepto orzamentario correspondente para posteriormente proceder como segue: a) Se os servizos se prestaron con medios propios do Concello, trasladaranse do concepto non orzamentario ao concepto de orzamento de ingresos que corresponda. b) Se os servizos se prestaron con medios alleos, do concepto non orzamentario pagarase á persoa física ou xurídica que, mediante contrato co Concello, prestara os servizos obxecto desta taxa. Aplicarase o réxime de infraccións e sancións reguladas na Lei xeral tributaria e nas disposicións que a complementen e desenvolvan. A presente ordenanza entrará en vigor o mesmo día da súa publicación íntegra no Boletín Oficial da Provincia e continuará vixente en tanto non se acorde a súa modificación ou derrogación expresa. Contra a citada aprobación definitiva, pódese interpoñer o recurso contencioso-administrativo, segundo o disposto na lexislación vixente. Dodro, 4 de febreiro de 2013 O alcalde Valentín Alfonsín Somoza